Kroon (telesari)

**"Kroon"** (originaalpealkirjaga **"The Crown"**) on inglise stsenaristi Peter Morgani loodud ajaloolis-biograafiline draamasari kuninganna Elizabeth II elust ja valitsemisajast. 

Sarja esimene hooaeg hõlmab perioodi ta abielust prints Philipi, Edinburghi hertsogiga 1947. aastal, kuni ta õe printsess Margareti ja Peter Townsendi kihluse purunemiseni 1955. aastal. Teine hooaeg algab 1956. aastal toimunud Suessi kriisiga ning vältab kuni peaminister Harold Macmillani ametist loobumiseni 1963. aastal ja prints Edwardi sünnini 1964. aastal. Kolmas hooaeg toimub perioodil 1964–1976, keskendudes muuhulgas Harold Wilsoni kahele ametiajale peaministrina, ning neljandas figureerivad kesksetel kohtadel Margaret Thatcher ja Diana, Walesi printsess.

"Krooni" idee kujunes välja Morgani 2006. aastal esilinastunud filmi "Kuninganna" ja 2013. aastal esietendunud näidendi "The Audience" põhjal. Morgan nägi ette sarjale kuus hooaega, kokku 60 jagu. Plaani kohaselt pidid peaosatäitjad vahetuma iga kahe hooaja tagant, näitamaks tegelaste vananemist. Kahes esimeses hooajas kehastab kuninganna Elizabethi Claire Foy, prints Philipit Matt Smith ja printsess Margaretti Vanessa Kirby. Järgneval kahel hooajal kehastab kuningannat Olivia Colman, prints Philipit Tobias Menzies ja printsess Margareti Helena Bonham Carter. 

Esimene hooaeg ilmus Netflixis 4. novembril 2016, teine 8. detsembril 2017 ja kolmas 17. novembril 2019. Kriitikud on sarja kiitnud silmapaistva näitleja-, režissööri- ja operaatoritöö eest, hinnates samuti seriaali võrdlemisi paikapidavat ajastutruudust. Sari on pärjatud Ekraaninäitlejate Gildi auhindadega parima näitleja (Lithgow) ja parima näitlejanna (Foy) kategoorias. Samuti on sarja kaks esimest hooaega saanud Primetime Emmydel kokku 26 nominatsiooni, seehulgas kaks korda silmapaistvama draamaseriaali kategoorias.

Briti televisioonikriitikud on neljandat hooaega hinnanud "ebatäpseks" ja "monarhia-vastaseks". Ajakirjanik Simon Jenkins nimetas seda The Guardianis ilmunud artikliks "võltsajalooks", "ja loomevabaduse pahatalikuks ärakasutamiseks", mis püüdis ajalugu kunstlikult sobituma omaenda loodud narratiiviga, ning lisas, et "Morgan võinuks oma mõtet väljendada tõest lähtuvalt". Kuningliku perekonna eluloolane Sally Bedell Smith kritiseeris ajaloolisi möödapanekuid ja kuningliku pere negatiivset kajastust: "Kuna "Kroon" on nii luksusliku produktsiooniga, sedavõrd tabavalt näideldud ja kavalalt kirjutatud, ning nõnda suure rõhuasutusega ajalooliste sündmuste visuaalsete detailidele, pannakse vaatajad arvama, et see mida nad näevad ongi tegelikkuses juhtunud". Suurbritannia kultuuriminister Oliver Dowden soovitas, et sarja alul peaks olema teavitus väljamõeldud sisu kohta.

## Osatäitjad
* Claire Foy (1.–2. hooaeg, kõrvalosas 4. ja 5. hooajas), Olivia Colman (3.–4. hooaeg), Imelda Staunton (5. hooaeg) – printsess Elizabeth ja hiljem kuninganna Elizabeth II
* Matt Smith (1.–2. hooaeg), Tobias Menzies (3.–4. hooaeg), Jonathan Pryce (5. hooaeg) – prints Philip, Edinburghi hertsog, Elizabethi abikaasa
* Vanessa Kirby (1.–2. hooaeg), Helena Bonham Carter (3.–4. hooaeg), Lesley Manville (5. hooaeg) – printsess Margaret, Elizabethi noorem õde
* Eileen Atkins – kuninganna Mary, Elizabethi vanaema (1. hooaeg)
* Jeremy Northam – Anthony Eden, Churchilli asepeaminister ja Suurbritannia välimister, kes saab tema järel uueks Suurbritannia peaministriks (1.–2. hooaeg)
* Victoria Hamilton (1.–2. hooaeg), Marion Bailey (3.–4. hooaeg) – kuninganna Elizabeth, George VI abikaasa ja Elizabeth II ema, kelle valitsmisajal oli ta tuntud kui kuninganna Elizabeth, kuninganna ema
* Ben Miles – Grupi kapten Peter Townsend, George VI tallmeister (1 hooaeg, 2. hooajas kõrvalosas)
* Greg Wise (1.–2. hooaeg), Charles Dance (3. hooaeg, 4. hooajas kõrvalosas) – Louis Mountbatten, 1. Birma krahv Mountbatten, prints Philipi onu ja kuninganna Victoria lapselaps
* Jared Harris – kuningas George VI, Elizabethi isa (1 hooaeg, 2. hooajas kõrvalosas)
* John Litgow – Winston Churchill, Elizabeth II valitsusaja esimene peaminister (1 hooaeg, 2.–3. hooajas kõrvalosas)
* Alex Jennings (1.–2. hooaeg), Derek Jacobi (3. hooajas kõrvalosas) – Windsori hertsog Edward
* Lia Williams (1.–2. hooaeg), Geraldine Chaplin (3. hooajas kõrvalosas) – Windsori hertsoginna Wallis Simpson
* Anton Lesser – Harold Macmillan, Suurbritannia peaminister (2. hooaeg)
* Matthew Goode (2. hooaeg), Ben Daniels (3. hooaeg) – Antony Armstrong-Jones, 1. Snowdoni krahv, seltskonnafotograaf (2. hooaeg)
* Jason Watkins – Harold Wilson, Suurbritannia peaminister (3. hooaeg)
* Erin Doherty – printsess Anne (3.–4. hooaeg)
* Jane Lapotaire – printsess Alice von Battenberg (3. hooaeg)
* Josh O'Connor (3. ja 4. hooaeg), Dominic West (5. hooaeg) – Charles, Walesi prints (3.–4. hooaeg)
* Michael Maloney – Edward Heath, Suurbritannia peaminister (3. hooaeg)
* Emerald Fennelll – Camilla Parker Bowles (3.–4. hooaeg)
* Andrew Buchan – Andrew Parker Bowles (3. hooaeg, 4. hooajas kõrvalosas)
* Gillian Anderson – Margaret Thatcher (4. hooaeg)
* Emma Corrin (4. hooaeg), Elizabeth Debic (5. hooaeg) – Diana, Walesi printsess
* Stephen Boxer – Dennis Thatcer (4. hooaeg)

## Viited

## Välislingid
* "Kroon" IMDb-s
* "Kroon" andmebaasis Rotten Tomatoes
* "Kroon" andmebaasis Metacritic